ბაჰა ტაჰირი

ბაჰა ტაჰირი (არაბ. بهاء طاهر‎, დ. 1935, კაირო, ეგვიპტე) — ეგვიპტელი რომანისტი და მოთხრობების ავტორი. წერს არაბულად. 2008 წელს დაჯილდოვდა არაბული ლიტერატურის საერთაშორისო პრემიით. ბაჰა ტაჰირი დაიბადა 1935 წელს, კაიროში. დაამთავრა კაიროს უნივერსიტეტი. 1975 წლიდან წერა აუკრძალეს, რის გამოც ეგვიპტე დატოვა და აფრიკისა და აზიის მასშტაბით იმოგზაუროა მთარგმნელად სამუშაოს საშოვნელად. 1980-1990-იან წლებში შვეიცარიაში ცხოვრობდა და გაერთიანებული ერებისთვის მთარგმნელად მუშაობდა. შემდეგ ტაჰირი ეგვიპტეში დაბრუნდა და იქ მოღვაწეობს. პალმების აღმოსავლეთით (1985) (არაბ. شرق النخيل‎) — ტაჰირის პირველი რომანი, რომელიც ნაწილ-ნაწილ გამოიცა. Qalat Duha (1985) (არაბ. قالت ضحى‎). 'დეიდა საფია და მონასტერი (1991) (არაბ. خالتي صفية والدير‎) — ტაჰირის მესამე რომანი, რომელშიც მოქმედება ზემო ეგვიპტეში ხდება. სისხლის დავის გამო ახალგაზრდა მუსლიმი კაცი შურისძიებისგან თავის დასახსნელად თავშესაფარს კოპტურ მონასტერში პოულობს. სიყვარული გადასახლებაში (1995) (არაბ. الحب في المنفى) — მეოთხე რომანი, რომელიც 1982 წელს ლიბანში პალესტინელთა ხოცვა-ჟლეტის მოვლენებზეა დაფუძნებული. სინათლის წერტილი (2001)(არაბ. نقطة النور‎) დაისის ოაზისი (2007) (არაბ. واحة الغروب‎) — ტაჰირის მეექვსე რომანი. მასში მოქმედება XIX საუკუნის ეგვიპტეში ხდება, ბრიტანელების მიერ ქვეყნის ოკუპაციის დაწყებისას. ნაწარმოების პროტაგონისტი ნაციონალისტი ეგვიპტელი პოლიციელია, რომელიც ეგზისტენციალური კრიზისისგან იტანჯება. სახელმწიფო ჯილდო ლიტერატურაში — ეგვიპტის უმაღლესი ლიტერატურული ჯილდო. (1998) ჯუზეპე ესერბის პრემია — ნაშრომისთვის დეიდა საფია და მონასტერი. (2000) არაბული ლიტერატურის საერთაშორისო პრემია — რომანისთვის დაისის ოაზისი'. ტაჰირი პირველი მწერალი გახდა, რომელმაც ეს პრემია მიიღო. ახალგაზრდობაში ავტორი მემარცხენე ფრთის საქმიანობაში იყო ჩართული და გამალ აბდელ ნასერის ეგვიპტის განვითარების პროგრამას უჭერდა მხარს. თვლიდა, რომ ანვარ სადათის მიერ ამ პოლიტიკის უარყოფა ეგვიპტეს განადგურებამდე მიიყვანდა. ის საკუთარ თავს პანარაბისტს უწოდებს, თუმცა აღნიშნავს, რომ დღევანდელ არაბულ რეჟიმებს ბევრ კარგს ვერ ხედავს. ტაჰირის აზრით, დასავლეთელებს არაბი მწერლების შემოქმედებაში ეგზოტიციზმის, გენდერული დისკრიმინაციისა და უმცირესობებს შორის პრობლემების ნახვა სურთ, მაგრამ ის ამ სტერეოტიპებს არ ეთანხმება. Bahaa Taher: Excerpts, articles, interviews and videos on the website of the Prague Writers' Festival A short profile of the writer An interview with the writer in Egyptian Today in which he talks about his life and Sunset Oasis დაარქივებული 2010-06-14 საიტზე Wayback Machine. ↑ Deutsche Nationalbibliothek Record #124964168 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ LIBRIS <a href="https://wikidata.org/wiki/Track:Q1798125"></a> ↑ Store norske leksikon — 1978. — ISSN 2464-1480 <a href="https://wikidata.org/wiki/Track:Q746368"></a> ↑ Autoritats UB <a href="https://wikidata.org/wiki/Track:Q89570027"></a> ↑ وفاة الأديب المصري بهاء طاهر عن 87 عاما — Euronews, 2022. <a href="https://wikidata.org/wiki/Track:Q8478"></a> ↑ 6.0 6.1 6.2 6.3 Bahaa Taher. ციტირების თარიღი: 2018-03-18 ↑ 7.0 7.1 7.2 7.3 7.4 7.5 7.6 EgyptToday. ციტირების თარიღი: 2018-03-18 ↑ .:Middle East Online:::.. დაარქივებულია ორიგინალიდან — 2011-06-12. ციტირების თარიღი: 2018-03-18 ↑ 9.0 9.1 Al-Ahram Weekly | Culture | Taher wins the 'Arabic Booker'. დაარქივებულია ორიგინალიდან — 2013-03-26. ციტირების თარიღი: 2020-07-05.